b'\n_START_ARTICLE_\nAton\n_START_PARAGRAPH_\n\xc3\x8en mitologia Egiptului Antic, Aton sau Aten (egiptean\xc4\x83: jtn) era o veche divinitate care personifica discul solar. \xc3\x8en secolul al XIV-lea \xc3\xae.Hr., faraonul Akhenaton (Amenophis al IV -lea, so\xc8\x9bul celebrei regine Nefertiti) a \xc3\xaencercat s\xc4\x83 impun\xc4\x83 monoteismul \xc8\x99i venerarea lui Aton ca singurul zeu. \xc3\x8ens\xc4\x83 dup\xc4\x83 moartea faraonului, succesorul s\xc4\x83u Tutankhamon revine la vechiul cult politeist._NEWLINE_\xc3\x8entr-o perioad\xc4\x83 \xc3\xaen care omenirea era de religie politeist\xc4\x83, Aton este primul zeu din istoria omenirii c\xc4\x83ruia i se \xc3\xaenchin\xc4\x83 toat\xc4\x83 lumea. El a fost un zeu unic suprem prin excelen\xc8\x9b\xc4\x83. Nu numai c\xc4\x83 mul\xc8\x9bi au renun\xc8\x9bat la religia politeist\xc4\x83 pentru a i se \xc3\xaenchina numai lui, dar religia sa permitea ca oricine s\xc4\x83 o poat\xc4\x83 adopta, neexist\xc3\xa2nd restric\xc8\x9bii. Este reprezentat sub forma soarelui, \xc3\xaens\xc4\x83 nu a soarelui la care egiptenii se \xc3\xaenchinau p\xc3\xa2n\xc4\x83 atunci. Acest soare str\xc4\x83lucea \xc8\x99i \xc3\xaembia cu razele lui pe absolut to\xc8\x9bi locuitorii regatului s\xc4\x83u, dar \xc8\x99i pe locuitorii regatelor ce se \xc3\xaentindeau dincolo de grani\xc8\x9bele cet\xc4\x83\xc8\x9bii.'